Aserbajdsjans første-visepresident

Republikken Aserbajdsjans første-visepresident (aserbajdsjansk: Azərbaycan Respublikasının birinci vitse-prezidenti) er det nest høyeste politiske embetet i landet etter presidenten. Første-visepresident er førstedame Mehriban Əliyeva.
Embetet ble opprettet gjennom en endring av forfatningen, som ble godkjent av velgerne i en folkeavstemning 26. september 2016. Endringen gir presidenten rett til å utnevne eller avskjedige republikkens første-visepresident eller visepresidentene.President İlham Əliyev utnevnte 21. februar 2017 sin hustru Mehriban Əliyeva som første-visepresident.


== Republikken Aserbajdsjans første-visepresident (2017–) ==
██ Yeni Azərbaycan Partiyası (YAP)


== Artiklene i grunnloven som tar for seg visepresidentenes rolle ==


===== Artikkel 103 =====
Første-visepresidenten og visepresidentene blir utnevnt og avskjediget av Republikken Aserbajdsjans president.For å kunne bli valgt som visepresident må man være aserbajdsjansk statsborger, ha stemmerett, høyere utdannelse og ikke ha forpliktelser overfor andre stater.


===== Artikkel 105 =====
Dersom Republikken Aserbajdsjans president fratrer sin stilling før mandatperioden er utløpt, skal et ekstraordinært presidentvalg avholdes innen 60 dager. Første-visepresidenten skal i mellomtiden tjenestegjøre som fungerende president fram til en ny president er valgt.Dersom  første-visepresidenten - i egenskap av fungerende president - blir helt inkapabel til å utøve sine fullmakter på grunn av dårlig helse, får én av visepresidentene status som første-visepresident og samme fullmakter som presidenten. Suksesjonsrekkefølgen mellom de ulike visepresidentene er fastsatt av presidenten.Dersom visepresidentene er ute av stand til å utøve presidentens myndighet av samme grunner som nevnt ovenfor, skal statsministeren utøve presidentens myndighet. Hvis statsministeren ikke kan utøve presidentens myndighet av de samme grunnene, skal nasjonalforsamlingens formann utøve presidentens myndighet.


===== Artikkel 106 =====
Republikken Aserbajdsjans visepresident nyter immunitet i hele sin embetstid. Han/hun kan ikke bli arrestert, gransket eller stilt til strafferettslig ansvar, bortsett fra i saker der han/hun har blitt tatt på fersk gjerning. Visepresidentens immunitet kan kun oppheves av Republikken Aserbajdsjans president etter begjæring fra Azərbaycan Respublikası Baş Prokurorluğu.


===== Artikkel 110 =====
Republikken Aserbajdsjans visepresident kan signere mellomstatlige avtaler når presidenten delegerer myndigheten til ham/henne.


== Sekretariatet til Republikken Aserbajdsjans første-visepresident ==
Sekretariatet til Republikken Aserbajdsjans første-visepresident består av følgende medlemmer:

Altay Hasanov - Leder for Sekretariatet til Republikken Aserbajdsjans visepresident
Mehdi Dadashov - Nestleder for Sekretariatet til Republikken Aserbajdsjans visepresident
Fariz Rzayev - Nestleder for Sekretariatet til Republikken Aserbajdsjans visepresident
Anar Alakbarov - Assistent for første-visepresidenten
Yusuf Mammadaliyev - Assistent for første-visepresidenten
Elchin Amirbayov - Assistent for første-visepresidenten
Gunduz Karimov - Assistent for første-visepresidenten
Emin Huseynov -  Assistent for første-visepresidenten
Khalid Ahadov -  Assistent for første-visepresidenten


== Se også ==
Aserbajdsjans statssekretær
Liste over Aserbajdsjans presidenter


== Referanser ==